“У маіх камп’ютэрах сапраўды знайшлі матэрыялы са словам “Корж, але гэта былі адрасы ў Мінску, дзе ёсць вуліцы і завулкі Каржанеўскага, і агульнадаступны тэлефонны даведнік, які таксама ёсць у інтэрнэце на шмат якіх сайтах. Ніякіх іншых матэрыялаў, у якіх былі б словы “Корж, “Дудкін, “Бузік, сваякі арыштаваных міліцыянтаў, і нават са словам “дыктатура у маіх камп’ютэрах знойдзена не было. Таксама не было знойдзена ніякіх доказаў таго, што я з’яўляюся рэдактарам ці адміністратарам сайтаў “Хартыя’97 ці “Беларускі партызан. З аднаго боку, гэта вельмі добрая навіна, хаця нават калі б на ўсе пытанні былі б адказы “так, гэта не было б падставай для ўзбуджэння крымінальнай справы па артыкуле “Паклёп. Але следства працягваецца, камп’ютэры, флэш-карты і гэтак далей – усё застаецца там, і што яны зараз яшчэ будуць шукаць, на самай справе невядома — адзначыла Святлана Калінкіна. – Напярэдадні важнай палітычнай кампаніі ідзе наступ на незалежную журналістыку ў цэлым і на інтэрнэт-сайты ў прыватнасці. І толькі наша агульная салідарнасць можа спыніць гэты наступ.